آذربایجان هئچ واخت بوگونکو ایستاتوس-کوو ایله راضیلاشمایاجاق.
بو سؤزلری آخار. آذ-ا آچیقلاماسیندا میللت وکیلی آسیم موللازاده دئییب. اونون سؤزلرینه گؤره، آذربایجان رئال دانیشیقلارا هر زامان حاضردیر:
«دؤولت باشچیسی اصلینده بیر نئچه گون اؤنجه حقیقتلری آچیقلادی کی، داغلیق قاراباغ و اطراف رایونلارین ایشغال سیاستینین بو شکیلده داوام ائتدیریلمهسی یولوئریلمزدیر. بو، بین الخالق ایجتیمایته مئساژ ایدی کی، ارمنیستان و اونون آرخاسیندا دایانان قوهلر آذربایجانا قارشی اراضی ادعالاری پلانینی حیاتا کئچیرمک ایستییرلر. بونو یاخشی بیلن پرزیدنت یاپ-این قورولتایینداکی چیخیشی ایله آذربایجانا قارشی سؤزوگئدن پلانین محوینه ایشاره وئردی. آذربایجان اراضیسینده ایکینجی بیر ارمنی دؤولتینین یارادیلماسینا ایمکان وئرمهیهجک و هئچ واخت بوگونکو ایستاتوس-کوو ایله راضیلاشمایاجاق».
میلت وکیلی بیلدیریب کی، سئچکیلردن سونرا دانیشیقلار پروسئسی داوام ائتدیریلهجک:
«چونکی آذربایجانا بؤیوک ایستراتژی لاییحهلرینی حیاتا کئچیرمهسی اوچون بؤلگهده تعجیلی صولح و ثابتلیک لازیمدیر. آذربایجانین هئچ کیمه اراضی ادعالاری یوخدور و هئچ واخت دا تورپاقلارینین ایشغالی ایله باریشمایاجاق».
azb_Arab azb_Arab azb_Arab azb_Arab azb_Arab